**Styremøte 27.3.19**

Tilstede: alle

Pr dags dato er det 313 betalende medlemmer i Isberget.

Styret tar en gjennomgang på arbeidsfordelingen i styret. Alle har fått arbeidsoppgaver og disse er fordelt sånn at vi har alle oppgaver både underveis i sesongen og på kampdag. Magne skal lage liste på hvem som skal være i Tilion. Oppfordre flere til å melde seg. Bruke fb sida Isberget Tribunekultur aktivt.

Håper å få til salg av medlemskort på No24 til 1.bortekamp. Susanne har kort, tusjer og oversikt.

Snakke med William om en bruksanvisning til medlemmer for å kjøpe billetter.

Alf sjekker hvor lenkene er til å søke brannvesenet om tillatelse til å bruke bluss. Det som gjenstår nå er å få blussene fraktet opp til Tromsø. De er på lagret til NSA på Østlandet.

Vi må få Thore Danielsen til å sjekke hvorfor hjemmesida vår ikke er oppdatert på nettbrett og smarttelefoner. Med han ordner vi også at flere får tilgang til å publisere. Bla referater fra styret som skal under «Nytt fra styret»

Adrian er godt i gang med Lupen, vurdering av sesongens lag og plassering. Han legger fortløpende ut på fb, Isberget. Sjekker med Thore hva som er feil med nettsiden, får ikke opp på Ipad nye publiseringer.

Margret og Alf har hatt møte med No24. Der ble det skrevet kontrakt for samarbeidet. Tv kanalene splittes sånn at TIL kamper sendes innerst i lokalet. Margret sjekker hvordan vi kan få spilt TIL musikk. Det handler om rettigheter. Utover i sesongen blir det grilling til utvalgte kamper, Isberget og No24 spleiser. Isberget kjøper grill som lagres oppe på No24. Der kan vi lagre annet utstyr også. Priser vi fikk forhandlet frem er: Øl, husets vin og cider 84,- kaffe/te 10,- Brus skal sjekkes opp. Disse prisene gjelder på dager med borte og hjemmekamper, før og etter kamp, kun ved fremvisning av medlemskort. Vi hjelper til med pynting av lokalet og rydding av glass. Margret og Alf fortsetter som kontaktpersoner mellom Isberget og No24.

Morten og Alf har vært i møte om utprøving av bruk/utvikling av en App. Styret mener vi må få mer info om hva dette dreier seg om, hva er viktig, nyttig og hvilke forventninger har de til oss og det vi kan bidra med. Vi prøver å få til et møte torsdag 25.april. Booker rom når dato er satt.

Alf har vært i kontakt med Forza. Det er snakk om fremtidig plassering på feltet. Er det en ide å samle oss? Allerede nå? Forza er velkommen til å stå med oss. Isbergets felt blir fortsatt felt A. Dette fungerer bra i forhold til hvor bortesupportere er plassert. Dette er avklart med William og Boa. Når utbyggingen er ferdig blir vår plass bak nord-målet.

Isberget sjekker priser om det er aktuelt å sette opp buss til cup-kamper. Avstand, dato og pris blir avgjørende.

Det må bestilles mer maling til å lage bannere. Magne og Simon sjekker og bestiller.